钦定古今图书集成/明伦汇编/官常典/第141卷 > 有缗氏
## 钦定古今图书集成/明伦汇编/官常典/第141卷 > 有缗氏

帝癸五十岁“有缗氏叛”，攻克之。

按《左传昭公四年》：“楚椒举曰：‘夏桀为仍之会，有缗叛
之’。”

按《路史》：“舜妃女罃，生义钧及季釐。季釐封缗，为桀所
克。”

按《通志》：“夏王桀欲肆其侈心，为有仍之会。有缗氏见
王汰侈不善也，引师先归。桀怒，帅诸侯之师攻克之，
愈自矜肆。”

按：《通鉴前编》：“夏后癸五十岁，会诸侯于有仍氏。有缗
氏叛，攻克之。”